Ioan-Aurel Pop, la Marius Tucă Show: "Teatrul nu e un moft".
Preşedintele Academiei Române, Ioan Aurel Pop face apel la autorităţi să lase teatrele deschise, să lase actorii pe scenă, pentru că altfel riscăm să ne pierdem esenţa de oameni. A spus mai multe pe această temă la Marius Tucă Show. "Teatrul e o desfătare spirituală, dar în acelaşi timp e o necesitate spirituală".
Ioan-Aurel Pop, Preşedintele Academiei Române: "Daţi-mi voie să fac o pledoarie în ideea dvs. pentru artişti şi pentru teatre: teatrul nu e un moft, teatrul e un fel de a trăi viaţa de 2500 de ani, de la Eschil, Sofocle şi Euripide. Teatrul e o desfătare spirituală, dar în acelaşi timp e o necesitate spirituală. Fac apel autorităţilor să lase teatrele cu 50 de oameni, izolaţi, cu mască, să îi lase pe actori, dacă actorii nu ne mai fac să plângem şi să râdem ne pierdem esenţa de oameni".